Loko a ma fɔ Mesia a, gbalɔ Yesaya gba kɛ fɔ si kaa Mesia a maa fiɛɛ ‘ngɛ Yordan pa a se, ngɛ Galilea, he nɛ nibwɔhi hii ɔ.’ Yesu fiɛɛ sane kpakpa a, nɛ e tsɔɔ nihi ní ngɛ Galilea ma amɛ tsuo a mi. Enɛ ɔ ha nɛ gbami nɛ ɔ ba mi.
E pee e kekleekle nyakpɛ ní—Yoh 2:1-11 (ngɛ Kana)
E hla e bɔfo ɔmɛ—Mar 3:13, 14 (ngɛ Kapernaum kasa nya)
E Yoku ɔ Nɔ Fiɛɛmi ɔ—Mat 5:1–7:27 (ngɛ Kapernaum kasa nya)
E tle yalɔyo ko binyumu si—Luka 7:11-17 (ngɛ Nain)
Benɛ a tle lɛ si se ɔ, e je e he si kɛ tsɔɔ e kaseli maa pee 500
—1Kor 15:6 (ngɛ Galilea)